Karl H. von Wiegand

Karl Henry von Wiegand (1874–1961) var en tyskfødt amerikansk journalist og krigskorrespondent.

 Karriere fra 1911 
Von Wiegand arbeidet fra 1911 til 1917 for United Press International og fra 1917 for Hearsts aviser.

Wiegand var den første reporter fra USA som fikk intervju med den tyske kronprins Wilhelm.Elter page 74 Dette intervjuet var også det første utenlandske intervju gitt av en tysk adelig familie siden utbruddet av første verdenskrig.

Wiegand var far til journalisten Charmion von Wiegand, (også ansatt i Hearsts aviser). Hun var også kjent som abstrakt kunster.«Charmion von Wiegand (1896–1983) chronology»   .

 Karriere i mellomkrigstiden 
Han var en av Hearst Press' reportere, det var i det minste to ombord i Graf Zeppelin under jordomflyvnigen, foruten en av Hearsts fotografer. Den andre reporteren var hans vanlige følgesvenn Lady Drummond-Hay.Time magazine: Los Angeles to Lakehurst , 9 September 1929Daniel Grossman, Lady Grace Hay-Drummond-Hay / Airships: A Zeppelin History Site , retrieved 5 April 2009 Wiegand var den første amerikanske journalist som fikk et intervju med Hitler, han møtte ham første gang i München i 1921, ennå mens Hitler bare var en misfornøyd soldat fra første verdenskrig. Han var en av de første journalister som tok Hitler på alvor, intervjuet ble trykket 12. november 1922, et år før det famøse og kjente ølkjellerkuppet. Som sådan var Wiegand den første til å gjøre Hitler kjent overfor amerikanerne. Han omtalte ham som den «tyske Mussolini», og var alvorlig bekymret for hans popularitet og skrev: «Fascismens skygge ligger over Tyskland. Ennå er den bare en skygge, men den vil trenge seg inn i hver tyskers kjøtt og blod. Om den tyske Mussolinis ånd vil trenge inn i tyskerne er avhengig av flere ting». Han la vekt på kvalitetene til «en mann av folket», hans karisma og hans besettende evner som folketaler. Han beskrev ham som en potensiell stor leder og skrev «Hitler er den fødte leder. Om det er for en liten forening eller en stor bevegelse, det vil bare fremtiden vise.»Nagorski, Andrew (2012). 

 Andre verdenskrig og årene etter 
En måned etter at Tyskland invaderte Frankrike i andre verdenskrig sikret Karl seg et intervju med Hitler og trykte sin beretning: «Europe for the Europeans: Adolf Hitler om den internasjonale situasjon under krigen i Frankrike»; et intervju som Karl v. Wiegand fikk i Hitlers hovedkvarter 11. juni 1940.Katalog der Deutschen Nationalbibliothek

Senere ble Lady Drummond-Hay og Karl von Wiegand internert i en japansk leir i Manila på Filippinene.Time , Time magazine, 25 February 1946 Da de ble satt fri i 1945,http://content.cdlib.org/view?docId=tf6m3nb1kv&chunk.id=bioghist-1.7.4&query=manila&brand=oac var hun svært syk. De returnerte til USA, men under oppholdet i New York døde Lady Grace Drummond-Hay etter blodpropp på Lexington Hotel. Etter hennes kremasjon bragte Karl hennes aske tilbake til Storbritannia.

Han døde av lungebetennelse i Zürich, 86 år gammel.Time magazine (16 June 1961), Larger Than Life , retrieved 5 April 2009.

 Referanser 

Kategori:Personer fra USA av tysk opphav
Kategori:Journalister fra USA
Kategori:Personer fra departementet Moselle
Kategori:Personer fra Adair County i Iowa